Sinus Lift reprezintă o tehnică de adiție de os la nivelul maxilarului, în zona măselelor. Este indicat să fie realizată pe partea dreaptă, pe partea stângă sau bilateral dacă a trecut o perioada lungă de timp de la extracția molarilor sau a premolarilor.După extracția dinților, osul se atrofiază în zonele rămase, scade în înălțime și nu permite inserarea implanturilor dentare. Altfel spus, dacă am insera un implant de 10 mm lungime într-un os de 2-4 mm înălțime, am perfora direct cavitatea sinusului maxilar și am intra cu implantul în sinusul maxilar. Acest incident poate duce la sinuzită maxilară sau chiar la eșecul integrării implantului. Pentru ca acest lucru să fie prevenit, se adaugă în acea zonă os de origine animală, prelucrat termic și biologic, care va înconjura în totalitate implantul pe toată lungimea sa, odată cu ridicarea intraoperatorie a membranei sinusului maxilar.Sinus Lift este singura modalitate de a insera predictibil un implant la nivelul maxilarului, în zonele posterioare ale măselelor dacă pacientul se prezintă cu deficit de os.